**ПРОТОКОЛ № 2**

Настоящият протокол отразява дейността на комисията, назначена със Заповед № 01-01-400/16.11.2017г. на Управителя на „БДЖ-Товарни превози” ЕООД, натоварена със задача за извършване на подбора на участниците, разглеждане и оценка на офертите на участниците в публичното състезание по реда на Закона за обществените поръчки (ЗОП) за възлагане на обществена поръчка с предмет: „Доставка на резервни части за лостова спирачна система за обезпечаване на необходимостта на „БДЖ-Товарни превози” ЕООД за едногодишен период”, открита с Решение № 01-23-10/25.10.2017г. на Управителя на „БДЖ-Товарни превози” ЕООД, публикувана в Регистъра за обществените поръчки на АОП под уникален номер № 01558-2017-0017.

На 4.12.2017г от 10.00 часа комисията започна своята работа съгласно раздел VIII от Глава пета на ППЗОП, в състав:

**Председател:** Красимир Боянов – Главен експерт, отдел „ОПП”, „БДЖ-Товарни превози” ЕООД.

**Основни членове:**

1. Тодорка Арнаудова – Старши юрисконсулт, отдел „Правен”, „БДЖ-Товарни превози” ЕООД;

2. инж. Евелина Младенова - Старши експерт, отдел „Ремонт на товарни вагони”, „БДЖ-Товарни превози” ЕООД.

Протокол № 1 от работата на комисията е публикуван на 23.11.2017г. в „Профила на купувача” на „БДЖ-Товарни превози” ЕООД в раздела на поръчката. Същия ден е изпратен на mail адресите на участниците, като неговото получаване е потвърден от тях.

Комисията констатира, че в крайния срок от 5 (пет) работни дни, в деловодството на „БДЖ-Товарни превози” ЕООД е постъпил запечатана, непрозрачна и с ненарушена цялост опаковка от

„КА ИНЖЕНЕРИНГ” ЕООДс рег. № 01-24-10-5/24.11.2017г., 13:15часа.

Комисията пристъпи към разглеждане на допълнително подадените от участника документи, изискани на основание чл. 54, ал. 9 от ППЗОП, във връзка с направени констатации при разглеждане на представените от участника документи и съпоставянето им с критериите за подбор, определени от Възложителя, изложени в Протокол №1 от работата на комисията.

**І. Разглеждане на допълнително представените от участниКА документи:**

Участникът „КА ИНЖЕНЕРИНГ” ЕООД е представил опаковка с надпис:”Допълнително представени документи към оферта № 01-23-10-2 от 10.11.2017г. за участие в процедура по ЗОП с предмет „Доставка на резервни части за лостова спирачна система за обезпечаване на необходимостта на „БДЖ-Товарни превози” ЕООД за едногодишен период”. При разглеждане на представените от участника документи, комисията констатира, че са представени следните документи:

1. ЕЕДОП, отнасящ се за участника „КА ИНЖЕНЕРИНГ” ЕООД. Представеният документ е коректно попълнен, подпечатан и подписан от лицата по чл. 54 , ал. 2 и чл. 55, ал. 3 от ЗОП, във връзка с чл. 40 от ППЗОП.

При подробното разглеждане на всички представени документи от участника „КА ИНЖЕНЕРИНГ” ЕООД по чл. 39, ал. 2 от ППЗОП за съответствие с изискванията към личното състояние и критериите за подбор, комисията констатира, че участникът е представил необходимите документи, съгласно изискванията на Възложителя и участника „КА ИНЖЕНЕРИНГ” ЕООД отговаря на изискванията на Възложителя за личното състояние и на критериите за подбор, поради което комисията допуска участника до следващ етап от процедурата.

**II.** **Разглеждане на техническите предложения на допуснатите участници.**

Комисията продължи своята работа с подробно разглеждане на техническите предложения на двамата участници и констатира следното:

**1. „КА ИНЖЕНЕРИНГ” ЕООД**

Участникът е представил Техническо предложение за изпълнение на поръчката, заедно с приложенията, съгласно изискванията на Възложителя. Попълнил и подписал e всички изискуеми декларации, съгласно документацията за участие.

Предвид гореизложеното, комисията счита, че техническото предложение на участника отговаря на предварително обявените изисквания на Възложителя и следва да бъде допуснат до следващия етап на процедурата отваряне на ценовите предложения.

**2. „АВТОРЕМОНТНИ ЗАВОДИ” АД**

Участникът е представил Техническо предложение за изпълнение на поръчката, заедно с приложенията, съгласно изискванията на Възложителя. Попълнил и подписал e всички изискуеми декларации, съгласно документацията за участие.

Предвид гореизложеното, комисията счита, че техническото предложение на участника отговаря на предварително обявените изисквания на Възложителя и следва да бъде допуснат до следващия етап на процедурата отваряне на ценовите предложения.

**Въз основа на извършените действия и направените констатации, комисията допуска до етап отваряне и разглеждане на пликове „Предлагани ценови параметри” следните участници: „КА ИНЖЕНЕРИНГ” ЕООД и „АВТОРЕМОНТНИ ЗАВОДИ” АД.**

Комисията реши заседанието по отваряне и оповестяване на ценовите предложения на допуснатите участници в процедурата да се проведе на 08.12.2017 г. от 14:00 часа, в сградата на „БДЖ-Товарни превози” ЕООД, находяща се на адрес: гр. София, ул. „Иван Вазов” № 3, за което на основание чл.57, ал.3 от ППЗОП, ще бъде публикувано съобщение на Профила на купувача на дружеството в самостоятелния раздел на настоящата обществена поръчка – http://bdzcargo.bdz.bg/bg/proceduri-po-zop/dostavka-na-rezervni-chast-za-taliga-bt-6-za-remont-na-planiranite-vagoni-prez-2017-godina.html.

Настоящият протокол се състои от 2 (две) страници, изготви се и подписа от членовете на комисията в един екземпляр.

**Председател:**

Красимир Боянов ……../п/………..

*Главен експерт ОПП*

**Членове на комисия:**

Тодорка Арнаудова ……../п/……….. инж. Евелина Младенова ……../п/………..

*Старши юрисконсулт, отдел „Правен”*   *Гл.експерт,отдел „Ремонт на локомотиви”*

Подписите в настоящият документ са заличени на основание чл.2, ал.2, т.5 от Закона за защита на лични данни във връзка с чл.42, ал.5 от Закона за обществените поръчки.